**ПРОЕКТ!**

**ДОГОВОР**

**ЗА**

**ВЪЗЛАГАНЕ НА СОЦИАЛНАТА УСЛУГА**

**„ЦЕНТЪР ЗА ОБЩЕСТВЕНА ПОДКРЕПА”**

**№……................………**

Днес, …………….г. в гр. Габрово между:

1. **ОБЩИНА ГАБРОВО**, със седалище и адрес: гр. Габрово, пл. “Възраждане” № 3, ЕИК 000215630, представлявана от Таня Венкова Христова – Кмет на Община Габрово, наричан по-долу **ВЪЗЛОЖИТЕЛ**

и

**2.** **„..................................................................................................”**, представлявано от ...................................................., със седалище и адрес на управление: гр. ..................................., ул. „....................................” № 13, ЕИК ........................, наричано по-долу **ИЗПЪЛНИТЕЛ**

се сключи настоящия договор въз основа на Заповед № ......................... на Кмета на Община Габрово по чл.39а ал.1 от ППЗСП.

Страните постигнаха съгласие, относно следното:

І. ПРЕДМЕТ, ЦЕНА И СРОК НА ДОГОВОРА

**Чл. 1. (1)** **Възложителят** възлага, а **Изпълнителят**, се задължава да организира и предоставя социалната услуга в общността – **ЦЕНТЪР ЗА ОБЩЕСТВЕНА ПОДКРЕПА**, **с капацитет 25 /двадесет и пет/ места.**

**(2)** Изпълнителят организира социалната услуга в помещение/я, намиращо се на адрес: **гр. Габрово, ул. ……………………………. № …….**

**(3)** Изпълнителят организира предоставянето на социалната услуга в общността „Център за обществена подкрепа”, съгласно изискванията на Закона за социално подпомагане и правилника за неговото приложение, Закона за закрила на детето и правилника за неговото приложение, Методиката за условията и начина на предоставяне на социални услуги в ЦОП, утвърдена от АСП и ДАЗД, Наредбата за критерии и стандарти за социални услуги за деца, Наредба за условията и начина за предоставяне на социалната услуга „приемна грижа“ и с останалите релевантни международни и национални нормативни документи.

**(4)** Центърът да предоставя комплекс от социални услуги в общността, които създават условия за подкрепа на следните потребители:

**Деца от 0 до 18 години в риск и техните семейства:**

* Жертва на злоупотреба, насилие, експлоатация или всякакво друго нехуманно или унизително отношение или наказание в или извън семейството му;
* За които съществува опасност от увреждане на тяхното физическо, психическо, нравствено, интелектуално и социално развитие;
* С увреждания;
* В риск от изоставяне и неглижиране на техните родители, с особено внимание към семействата със затруднения в осигуряване на добра грижа, при наличие на здравни проблеми, социални и други рискове;
* Необхванати от образователната система, в риск от отпадане или отпаднали от училище, чрез насочване към образователни услуги свързани с осигуряване на предучилищна подготовка и училищна готовност;
* С родители в чужбина и близките роднини, които са поели грижата за тях;
* С рисково или отклоняващо се поведение и в конфликт със закона, извършили противоправна проява, включително от сегрегирани общности;
* Непридружени деца бежанци;
* **Деца от 0 до 18 години и техните семейства от общността**, към които са насочени дейностите по първична превенция, както и различни информационни кампании;
* **Деца и младежи в специализирани институции или социални услуги от резидентен тип или приемни семейства**;
* **Младежи, напускащи специализирани институции, услуги от резидентен тип или приемни семейства;**
* **Бременни жени, родители/законни представители на дете в риск, за които Отдел „ Закрила на детето“ – Дирекция „Социално подпомагане“ е преценил, че имат нужда от специфична подкрепа или съдействие;**
* **Кандидати или вече одобрени приемни семейства;**
* **Кандидати или вече одобрени осиновители;**
* **Лица –** бъдещи родители, родители, близки и роднини на дете, което ползва услугата ЦОП;лица, чийто потребности попадат в обхвата на подкрепата, предоставяна от ЦОП.

Дейностите в Центъра са насочени към индивидуална работа с детето, семейно консултиране, както и обучение и последваща подкрепа на кандидати за приемни родители и кандидат осиновители. Дейностите, които ще се извършват да дават възможност за създаване на условия за приобщаване на потребителите на социалната услуга в обществото, както и за социална интеграция, съобразно изготвен индивидуален план и оценка на потребностите на всеки потребител на социалната услуга.

**(5)** Социалната услуга “Център за обществена подкрепа”, предмет на този договор, се предоставя от Изпълнителя като потребителите на услугата, не заплащат такси и други разноски по предоставянето на услугата. Процедурата за ползване на услугите на ЦОП ще бъде в съответствие с утвърдена методика на Агенция за социално подпомагане и ДАЗД и в съответствие с разпоредбите на Закона за закрила на детето и правилника за прилагането му и Закона за социално подпомагане и правилника за прилагането му.

**(6)** Изпълнителят води задължителна документация при осъществяване на социалната услуга и реализира дейностите с потребителите, в съответствие с изискванията на Правилника за прилагане на закона за социално подпомагане и съответната нормативна база в социалната сфера.

**(7)** За обезпечаване предоставянето на социалната услуга “Център за обществена подкрепа” и за изпълнението на Програмата на Изпълнителя за развитие на социалната услуга, предмет на настоящия договор, Възложителят предоставя на Изпълнителя годишно финансиране в размер определен на база стандарта за делегираната държавна дейност и капацитета на услугата за съответната бюджетна година.

**Чл. 2. (1)** Настоящият договор се сключва за **срок от 3 (три) години, считано от 01.01.2019г.**

**(2)** Изпълнението на програмата за развитие на социалната услуга започва от 01.01.2019 г., съобразно графика на дейностите, посочени в Програмата за развитие на социалната услуга, неразделна част от този договор.

###### ІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 3. (1)** **Възложителят** се задължава да оказва на **Изпълнителя** необходимото съдействие за предоставяне на услугите и изпълнение на програмата.

**(2)** В случай на отклоняване от предварително представената програма от страна на **Изпълнителя, Възложителят** трябва да предприеме съответните мерки за коригиране.

**Чл. 4. (1)** **Възложителят** има право:

**а)** да изисква ежемесечни отчети от **Изпълнителя** и да осъществява проверка върху начина на използване на предоставеното от него финансиране.

**б)** да извършва проверки за качеството на предоставените от **Изпълнителя** социални услуги във връзка със законово установените критерии и стандарти.

**в)** да осъществява цялостен контрол за изпълнението на програмата за предоставяне на социални услуги, предоставена от **Изпълнителя**.

**г)** да наема външни експерти за мониторинг и контрол на дейността на **Изпълнителя**.

**д)** да информира обществеността за предоставеното финансиране.

**е)** да изисква допълнителна информация от **Изпълнителя**, по всяко време, която да бъде представена да бъде предоставена в срок от 3 работни дни.

## ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 5. (1)** **Изпълнителят** се задължава да организира и предоставя социалната услуга **“ЦЕНТЪР ЗА ОБЩЕСТВЕНА ПОДКРЕПА”**, съобразно и в изпълнение на представената от него програма за развитие на социалната услуга, която е неразделна част от настоящия договор, и в съответствие с установените в нормативните актове критерии и стандарти за предоставяне на качествена социална услуга.

**(2)** **Изпълнителят** е длъжен да предоставя на **Възложителя** ежемесечни технически и финансови отчети, както и годишен отчет за извършена дейност, както и окончателен отчет в 30 дневен срок след изтичане на срока на договора , съгласно чл.15 от настоящия договор.

**(3)** **Изпълнителят** се задължава да разходва средствата, получени от **Възложителя** единствено и само за предоставяне на социалната услуга, предмет на този договор, в съответствие с бюджета, описан в програмата за развитие на социалната услуга.

**(4)** **Изпълнителят** се задължава да изпълнява дейностите по програмата за развитие на социалната услуга с необходимата грижа, ефективност, прозрачност и добросъвестност в съответствие с нормативните изисквания и с клаузите на настоящия договор.

**(5)** **Изпълнителят** е длъжен:

а) За предоставяне на социалната услуга **“Център за обществена подкрепа”** да разкрие отделна банкова сметка и води отделна счетоводна отчетност.

б) да предоставя на **Възложителя** за проверка първични счетоводни документи при поискване и след приключване на финансовата година.

в) да предоставя социалната услуга, предмет на настоящия договор, съобразно представената от него програма за развитие на социалната услуга при спазване на посочения в нея график на дейностите и формиран бюджет.

г) да предоставя социалната услуга, предмет на настоящия договор, в съответствие с установените в нормативните актове критерии и стандарти.

д) при всяка промяна в статута си на доставчик на социални услуги да уведомява незабавно **Възложителя**.

е) да полага усилия за осигуряване на устойчивост на дейностите, разработени в програмата за развитие на социалната услуга.

ж) да уведомява **Възложителя** за възникване на обстоятелства, препятстващи или отлагащи изпълнението на програмата за развитие на социалната услуга.

з) да възстанови на **Възложителя** средствата, разходвани за цели, извън предмета на настоящия договор, заедно със законната лихва, считано от деня на неправомерното разходване на средствата.

и) да осигурява достъп на представител/и на **Възложителя** до помещенията, документите и информацията за оценка на изпълнението на програмата за развитие на социалната услуга.

й) да изготви длъжностни характеристики на работещите и да определи реда и начина на предоставяне на социалната услуга, чрез изработване на вътрешни правила, съгласно критериите и стандартите за предоставяне на социални услуги заложени в ППЗСП и съответните методически указания, утвърдени от Агенцията за социално подпомагане и Държавната агенция за закрила на детето.

к) Изпълнителят задължително осигурява методическа подкрепа, регулярно консултиране на персонала, както и супервизии и психологическа подкрепа на специалистите работещи в Центъра в кризисни ситуации.

**Чл. 6. (1)** Не се допуска възлагане на дейности от програмата за развитие на социалната услуга на подизпълнители, както и съвместно предоставяне на услугите с други юридически лица или търговци, освен с изричното писмено съгласие на **Възложителя.**

**Чл. 7. (1)** За изпълнение на договора, **Възложителят** може да предостави на **Изпълнителя** безвъзмездно за ползване движими вещи. **Изпълнителят** се задължава да ползва предоставените вещи само за целите на договора, с грижата на добър стопанин.

**(2)** Всички вещи, предоставени от **Възложителя** на **Изпълнителя** за изпълнение на договора, остават в собственост на **Възложителя**, като риска от погиване или повреждане е за сметка на **Изпълнителя** за времето, през което са му предоставени.

**(3) Изпълнителят** ежегодно предоставя на **Възложителя** за съгласуване**,** списък с необходимото оборудване и други движими вещи, необходими за изпълнение на услугата. При одобрение същите се закупуват на името на **Възложителя** и се предават за ползване на **Изпълнителя** за срока на договора по реда на ал.1**.** Необходимите да закупуване средства са в рамките на годишното финансиране за съответната бюджетна година и/или преходен остатък от предходната година.

**(4) Изпълнителят** се задължава да предаде на **Възложителя** вещите по горните алинеи в 15 дневен срок след изпълнение/прекратяване на договора.

**Чл. 8.** **Изпълнителят** има право да изисква от **Възложителя** предоставяне на необходимата информация и документация, както и оказване на съдействие във връзка с осъществяване на социалната услуга „Център за обществена подкрепа“.

**Чл. 9. Изпълнителят** трябва да уведоми незабавно **Възложителя**, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

**Чл. 10**. Всяка една от страните по този договор се задължава да не разпространява информация за другата страна, станала й известна при или по повод сключването и изпълнението на този договор

**Чл.11. Изпълнителят** носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите, за което дължи неустойка в размер на 10% от размера на предоставените до момента средства.

**Чл. 12. Изпълнителя** дължи неустойка в размера по чл.11 при неизпълнение на задълженията по чл.9 и чл.10 от настоящия договор.

## ІV. СРОКОВЕ И НАЧИН НА ПЛАЩАНЕ.

**Чл. 13. (1**) Финансирането на социалната услуга ще се осъществява чрез общинския бюджет, като делегирана от държавата дейност на база на стандарт за издръжка определен с Решение на МС за съответната бюджетна година.

**(2)** Непредвиждането на средства от държавния бюджет за съответната финансова година за издръжка на Центъра за обществена подкрепа, като делегирана от държавата дейност, освобождава Общината от отговорност и прекратява договора с доставчика*.*

**Чл. 14. (1**) **Възложителят** предоставя на **Изпълнителя** сума, в размер до изчислената, на база стандарти за делегирани държавни дейности за съответната календарна година за социалната услуга, предмет на настоящия договор.

**(2**)За всяка следваща календарна година се определя размерът на финансиране от страна на Възложителя на база установените в съответната финансова година стандарти за издръжка за делегирани от държавата дейности, изчислени за социалната услуга, предмет на договора. В този случай, за изпълнението на Програмата за предоставяне на социалната услуга, **Възложителят** предоставя на **Изпълнителя** финансиране от общинския бюджет, съобразно субсидията от Републиканския бюджет, според установените в съответната финансова година стандарти за издръжка на делегирана от държавата дейност.

**(3)** Възложителят предоставя ежемесечно субсидия на Изпълнителя до 10 число на месеца, следващ отчетния след представяне и одобряване на технически и финансов отчет за месеца предхождащ текущия и фактура.

**(4)** **Изпълнителят** се задължава да използва предоставените му средства единствено за предоставяне на социалната услуга, предмет на настоящия договор и съответно в рамките на бюджета, описан в програмата за развитие на социалната услуга.

**Чл.15**. **(1)** Отчетите се състоят от технически раздел и финансов раздел.

**(2)** **Изпълнителят** предоставя на **Възложителя** цялата необходима информация за изпълнение на дейностите по реализиране на програмата за развитие на социалната услуга. За тази цел **Изпълнителят** трябва да изготвя междинни ежемесечни отчети, както и окончателен отчет в 30 дневен срок след изтичане на срока на договора. Междинните отчети се изготвят всеки месец и се предават на **Възложителя** до 10-то число на месеца следващ отчетния. За месец декември, отчетът се представя в рамките на текущия месец.

**(3)** Всеки междинен отчет да дава пълна представа за всички аспекти от изпълнението на програмата за развитие на социалната услуга за отчетния период. Отчетът трябва да е изложен по такъв начин, че да дава възможност за сравнение между: предвидените средства по бюджета от една страна и от друга - направените разходи и постигнатите резултати.

(**4)** Ежемесечния финансов отчет се придружава със заверени копия на разходно- оправдателните документи.

**(5)** Направените разходи се приемат само при представяне на надлежни според българското законодателство разходно-оправдателни документи.

**(6)** **Изпълнителят** отчита пред **Възложителя** единствено финансите, касаещи държавните средства за делегираната дейност.

**(7) Изпълнителя** предоставя информация от **Възложителят** за средства, постъпили от спонсори и дарения, както и средствата вложени от самата нестопанска организация – доставчик на социалната услуга.

**(8)** За допустими се приемат разходи, включени в бюджета за съответната година и в детайлизираната програма за развитие на социалната услуга.

**Чл. 16**. Ежегодно, в края на финансовата година **Изпълнителят възстановява на Възложителя неизразходваните средства за съответната година.**

**Чл. 17**. В случай, че дейностите по предоставяне на социалната услуга предмет на настоящия договор, бъдат преустановени поради вина на **Изпълнителя**, то той **връща на Възложителя преведените неусвоени средства към датата на прекратяване на договора.**

**V. ПРЕКРАТЯВАНЕ НА ДОГОВОРА.**

**Чл. 18. (1)** Настоящият договор се прекратява:

1. по взаимно съгласие на страните,
2. с изтичане на срока, за който е сключен.

**(2) Възложителят** може да прекрати едностранно договора след отправено едномесечно писмено предизвестие в случай, че **Изпълнителят**:

а/ загуби качеството си на доставчик на социалната услуга, която е предмет на настоящия договор.

б/ не спази задълженията си във връзка с представяне на финансовите отчети в предвидените срокове и формати.

в/ ако предлаганите услуги не съответстват на разпоредбите на Закона за социално подпомагане и правилника за неговото прилагане, Закона за закрила на детето и правилника за неговото прилагане и подзаконовите нормативни актове, уреждащи този вид дейности, и/или не изпълнява Програмата за развитие и изпълнение на социалната услуга “Център за обществена подкрепа”.

г/ при констатиране на неправилно изразходване на финансовите средства за дейността на социалната услуга предмет на този договор.

д/ при настъпване на промяна в капацитета на социалната услуга, трансформирането й в друг вид или нейното закриване.

**(3) Изпълнителят** може да прекрати едностранно договора с едномесечно писмено предизвестие в случай, че **Възложителят** виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалната услуга.

**(4)** Непредвиждането на средства от държавния бюджет за съответната финансова година за издръжка на Центъра за обществена подкрепа, като делегирана от държавата дейност, освобождава Общината от отговорност и прекратява договора с доставчика*.*

#### VІ. НЕИЗПЪЛНЕНИЕ НА ДОГОВОРА И НЕУСТОЙКИ

**Чл. 19. (1)** В случай, че дейностите по предоставяне на социалната услуга, предмет на настоящия договор, бъдат преустановени по вина на **Изпълнителя**, то той дължи на **Възложителя** неустойка в размер на 0,5 % от размера на всички средства по Договора, изчислени на база стандарта и капацитета на услугата, действащи към момента на прекратяване на Договора. Неустойката не изключва правото на **Възложителя** да претендира обезщетение за вреди по общия ред.

**(2)** Вслучай на забава на превеждане на средства по вина на Възложителя съобразно уговореното в раздел IV от настоящия договор, при положение, че **Изпълнителят** е изправна страна, **Възложителят** дължи неустойка в размер на 0,5 % от стойността на непреведената сума за всеки просрочен ден.

**(3)** **Изпълнителя**т възстановява на **Възложителя** средствата, разходвани за цели, извън предмета на настоящия договор, заедно със законната лихва, считано от деня на неправомерното разходване на средства.

**(4) Изпълнителят** възстановява на **Възложителя** предоставените средства, в случай, че изпълнението на програмата за развитие на социалната услуга бъде преустановено по вина на **Изпълнителя**, след заплащане на реално и разумно извършените разходи.

**(5) Изпълнителят** възстановява на **Възложителя** неизразходваните средства в едномесечен срок от прекратяване на договора.

**Чл. 20. (1)** При неизпълнение на задълженията по този договор от страна на **Изпълнителя**, **Възложителят** има право:

1. да преустанови ежемесечното предоставяне на средствата;
2. да изисква възстановяване на предоставените на **Изпълнителя** към момента на неизпълнение на задълженията средства;

**Чл. 21. Възложителят** има право в случай на неизпълнение на задълженията по този договор и при нарушение на установените стандартни и критерии от страна на **Изпълнителя** да сезира Агенцията за социално подпомагане.

##### ПРЕХОДНИ И ЗАКЛЮЧИТЕЛНИ РАЗПОРЕДБИ

**§ 1.** Договорът може да бъде променян по взаимно писмено съгласие на страните или при промяна на нормативните актове, касаещи предоставяната услуга, с анекс.

**§ 2.** Страните разрешават споровете, възникнали по повод сключването, изпълнението и прекратяването на настоящия договор, по взаимно съгласие по пътя на преговорите, а при невъзможност – по съдебен ред пред компетентния съд.

**§ 3.** Всички съобщения и уведомления между страните по този договор трябва да бъдат в писмена форма за действителност. Писмената форма се смята за спазена, и когато уведомлението или съобщението е изпратено по факс.

**§ 4.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**§ 5.** За неуредени въпроси в настоящия договор се прилагат разпоредбите на действащото гражданско законодателство на Република България.

Настоящият договор се изготви и подписа от страните в три еднообразни екземпляра, два за Възложителя и един за Изпълнителя и влиза в сила считано от 01.01.2019 г.

***Неразделна част от този договор е:***

1. Програма за развитие и изпълнение на социалната услуга – “Център за обществена подкрепа”.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА ГАБРОВО**

**КМЕТ:**

**/......................................./ /........................................./**

Директор дирекция ФС:..............................

/......................../